wickkiey/tamil-wikipedia-chunked huggingface dataset:
# ஜார்ஜ் பெர்னாட் ஷா

## வாழ்க்கை

### அரசியல் விழிப்புணர்வு

செப்டம்பர் 5,1882இல் அரசியல் பொருளாதார நிபுணர் ஹென்றி ஜார்ஜ் உரையாற்றிய ஃபரிங்டன் நினைவு அவையில் நடந்த கூட்டத்தில் ஷா கலந்து கொண்டார். பின்னர் ஷா ஜார்ஜின் *முன்னேற்றமும் வறுமையும்* என்ற நூலைப் படித்தார், அது பொருளாதாரம் பற்றிய ஆர்வத்தினை இவருக்கு ஏற்படுத்தியது. இவர் சமூக ஜனநாயகக் கூட்டமைப்பு நிகழ்வுகளில் கலந்து கொள்ளத் தொடங்கினார்.கார்ல் மார்க்சின் படைப்புகளை அங்கே வாசிக்கத் துவங்கினார். 1883இன் பெரும்பகுதியினை மூலதனம் (நூல்) படிக்கச் செலவழித்தார்.சனநாயகக் கூட்டமைப்பின் நிறுவனரான ஹென்ரி ஹின்ட்மனின் செயல்பாடுகள் இவருக்கு திருப்தி அளிக்கவில்லை. அவரிடத்தில், எதேச்சதிகாரம், மோசமான மனநிலை மற்றும் தலைமைத்துவ குணங்கள் இல்லாததாக ஷா உணர்ந்தார். தொழிலாளர் வர்க்கத்தை ஒரு பயனுள்ள தீவிர இயக்கமாகப் பயன்படுத்துவதில் சனநாயக அமைப்பு சரிவர செயல்படவில்லை என்று கருதி தனது ஒத்த கருத்துடையவர்களுடன் இணைந்து செயல்பட விரும்பினார்.  
*ஃபேபியன்* அமைப்பினால் வெளியிடப்பட்ட *ஒய் ஆர் தெ மெனி புவர்* எனும் கட்டுரையினைப் படித்த பிறகு மே 16, 1884இல் அந்த அமைப்பின் அடுத்த கூட்டத்திற்குச் சென்றார். செப்டம்பரில் அந்த அமைப்பின் உறுப்பினரானார். சனவரி,1885இல் அந்த அமைப்பின் நிர்வாகக் குழுவின் உறுப்பினரானார். மேலும், அந்த ஆண்டின் பிற்பகுதியில் அந்த அமைப்பானது, சிறந்த பேச்சாளரான அன்னி பெசண்ட் மற்றும் வெப் ஆகியோரை புதிதாகச் சேர்த்தது.
# ஜார்ஜ் பெர்னாட் ஷா

## முதல் உலகப்போர்

ஆகத்து 1914இல் முதல் உலகப் போர் துவங்கிய பிறகு ஷா, *காமன் சென்ஸ் அபவுட் தெ வார்* எனும் கட்டுரையில் போரிடும் இரு நாடுகளும் குற்றவாளிகள் தான் என்று குறிப்பிட்டார். இவரது இத்தகைய கருத்து தீவிர தேசபக்தி கொண்ட இவரது நண்பர்களிடத்தில் வெறுப்பினை ஏற்படுத்தியது. "ஒரு பொது நிகழ்ச்சியில் இவர் கலந்துகொண்டால் பலரும் வெளியேறும் அளவிற்கு இவர் மீது வெறுப்பு கொண்டிருந்தனர்" என்று எர்வின் குறிப்பிட்டார்.  
இவரது கருத்துகள் இவரது நற்பெயருக்கு களங்கத்தினை ஏற்படுத்தினாலும், பிரித்தானிய அதிகாரிகள் இடையே இவரது பிரச்சாரத் திறன்கள் நற்பெயரைப் பெற்றுத் தந்தது. மேலும் 1917இன் ஆரம்பத்தில் ஃபீல்ட் மார்ஷல் ஹெய்க் அவர்களால் மேற்கு முன்னணி போர்க்களங்களுக்குச் செல்ல அழைக்கப்பட்டார். அங்கு கண்ட காட்சிகளை வைத்து இவர் எழுதிய 10,000 வார்த்தைகள் கொண்ட அறிக்கை ஒரு சிப்பாயின் வாழ்க்கையின் மனிதத்தினை சிறப்பாக வெளிப்படுத்தியிருந்ததாக பாராட்டப்பட்டார்.  
இவரது மூன்று குறுநாடகங்கள் போரின்போது திரையிடப்பட்டன. 1915இல் எழுதிய *தி இன்கா ஆஃப் பெருசலேம்* எதிரி நாட்டை மட்டுமன்றி பிரித்தானிய இரானுவத்தினரையும் எள்ளல் செய்யும் வகையில் காட்சிப்படுத்தியதால் தணிக்கைப் பிரச்சினை எழுந்தது. 1916இல் இது பர்மிங்காம் ரெபர்ட்டரி அரங்கில் நிகழ்த்தப்பட்டது. அயர்லாந்தில் வேலைக்கு ஆட்சேர்க்கும் நடைமுறையினை எள்ளல் செய்யும் வகையில் உருவாக்கப்பட்ட *ஓ பிளாகர்டி விசி* ராயல் பறக்கும் படை தளத்தில் நிகழ்த்தப்பட்டது. *அகஸ்டஸ் டஸ் ஹிஸ் பிட்,* 1917இல் ராயல் வளாகத்தில் நிகழ்த்தப்பட்டது.
# இராதை

**இராதை** (*Radha*) **இராதிகா** என்றும் அழைக்கப்படும் இவர் ஒரு இந்துக் கடவுள்களில் ஒருவரும் கிருட்டிணனின் பிரதான மனைவியும் ஆவார். இவர் அன்பு, மென்மை, இரக்கம் மற்றும் பக்தி ஆகியவற்றின் தெய்வமாகவும் கருதப்படுகிறார். இவர் கிருட்டிணனின் பெண் தோழியாகவும் ஆலோசகராகவும் இருக்கிறார். இவர் மூலப்பிரகிருதி எனவும் அவதார பேரழகி எனவும் இந்துக்கள் நம்புகின்றனர். இராதை கிருட்டிணனின் அனைத்து அவதாரங்களிலும் உடன் தோன்றுகிறார். ஒவ்வொரு ஆண்டும் இராதாட்டமி அன்று இராதையின் பிறந்தநாள் கொண்டாடப்படுகிறது.  
இவருக்கு கிருட்டிணனுடனான உறவில், காதலி மனைவி என இரட்டை பிரதிநிதித்துவம் உள்ளது. துவைதாத்துவைதம் இராதையை கிருட்டிணனின் நித்திய மனைவியாக வணங்குகின்றன. இதற்கு நேர்மாறாக, கௌடிய வைணவம் போன்ற மரபுகள் இவரை கிருட்டிணனின் காதலியாகவும் தெய்வீக மனைவியாகவும் மதிக்கின்றன.  
இராதா வல்லப சம்பிரதாயம் மற்றும் அரிதாசி சம்பிரதாயத்தில், இராதை மட்டுமே பிரம்மமாக வணங்கப்படுகிறார்.மற்ற இடங்களில், நிம்பர்க சம்பிரதாயம், புஷ்டிமார்க்கம், மகாநாம சம்பிரதாயம், சுவாமிநாராயண் சம்பிரதாயம், வைணவ-சஹாஜியா, மணிப்பூரி வைணவம் மற்றும் சைதன்யருடன் தொடர்புடைய கௌடிய வைணவ இயக்கங்களில் கிருட்டிணனுடன் அவரது முக்கிய துணைவியாக இராதை வணங்கப்படுகிறார்.  
இராதை விரஜபூமியில் வாழ்ந்த கோபியர்களின் தலைவியாக விவரிக்கப்படுகிறார். மற்ற கோபியர்கள் அனைவரும் வழக்கமாக ராதாவின் பணிப் பெண்களாகக் கருதப்படுகின்றனர். இவர் பல இலக்கியப் படைப்புகளுக்கு ஊக்கமளித்துள்ளார். மேலும் கிருட்டிணனுடன் இவரது இராசலீலை நடனம் பல வகையான கலை நிகழ்ச்சிகளுக்கு ஊக்கமளித்துள்ளது.  
இந்து மதத்தின் வைணவ மரபுகளில் இராதை ஒரு முக்கியமான தெய்வம். இவருடைய குணாதிசயங்கள், வெளிப்பாடுகள், விளக்கங்கள் மற்றும் பாத்திரங்கள் பிராந்தியத்தின் அடிப்படையில் மாறுபடுகிறது. இராதை கிருட்டிணனுடன் உள்ளார்ந்தவர். ஆரம்பகால இந்திய இலக்கியங்களில், இவரைப் பற்றிய குறிப்புகள் பரவலாக காணப்படவில்லை. பதினாறாம் நூற்றாண்டில் பக்தி இயக்கத்தின் சகாப்தத்தில், கிருட்டிணன் மீதான இவரது அசாதாரணமான காதல் வெளிப்பட்டதால், இராதை மிகவும் பிரபலமானார்.  
ஜெயதேவரின் 12ஆம் நூற்றாண்டு சமசுகிருத இலக்கியமான கீத கோவிந்தத்திலும் நிம்பர்காச்சாரியரின் தத்துவப் படைப்புகளிலும் இராதையின் முதல் முக்கிய தோற்றம் வெளிப்படுகிறது.  
இராதா, உத்தரப் பிரதேச மாநிலத்தின் மதுரா மாவட்டத்தில் அமைந்துள்ள கோகுலத்திற்கு அருகில் அமைந்துள்ள இராவல் என்ற சிறிய ஊரில் பர்சானாவின் யது குல ஆட்சியாளரான விருசபானுவுக்கும் அவரது மனைவி கீர்த்திதாவுக்கும் பிறந்தார். ஆனால் இவர் பர்சானாவில் இவர் வளர்ந்ததாக கூறப்படுகிறது. பிரபலமான புராணத்தின்படி, யமுனை ஆற்றில் மிதந்து வந்த தாமரையில் இராதாவை விருசபானு கண்டுபிடித்தார். இராதை கிருட்டிணனை விட ஒன்பது மாதங்கள் மூத்தவர்.நாட்டுப்புறக் கதைகளின்படி, கிருட்டிணன் தன் முன் தோன்றும் வரை இராதா உலகத்தைப் பார்க்க கண்களைத் திறக்கவில்லை.
# இராதை

#### கிருட்டிணனுடான உறவு

பிரம்ம வைவர்த்த புராணம் மற்றும் கர்க சம்கிதை ஆகியவை பிருந்தாவனத்தை விட்டு வெளியேறும் முன் கிருட்டிணன் *பண்டீர்வன்* காட்டில் பிரம்மனின் முன்னிலையில் இராதையை ரகசியமாக திருமணம் செய்து கொண்டார் என்று குறிப்பிடுகின்றன. பிருந்தாவனத்தின் புறநகரில் அமைந்துள்ள பண்டீர்வன், இராதா கிருஷ்ண திருமணத் தலம், இவர்களது திருமணம் நடந்த இடமாகக் கருதப்படுகிறது.
# இராதை

## திருவிழாக்கள்

இராதை இந்து மதத்தின் முக்கிய மற்றும் கொண்டாடப்படும் தெய்வங்களில் ஒருவராகும். இவருடன் தொடர்புடைய பண்டிகைகளின் பட்டியல் பின்வருமாறு -
# இராதை

## திருவிழாக்கள்

### இராதாட்டமி

இராதா ஜெயந்தி என்றும் அழைக்கப்படும் இராதாட்டமி, இராதை அவதரித்த ஆண்டு விழாவாகக் கொண்டாடப்படுகிறது. இந்து நாட்காட்டியில், இவ்விழா ஆண்டுதோறும் புரட்டாசி மாதத்தில் அனுசரிக்கப்படுகிறது. கிருட்டிண ஜெயந்திக்கு 15 நாட்களுக்குப் பிறகு, இராதா சமூக வாழ்க்கையை நிர்வகிக்கும் கலாச்சார-மத நம்பிக்கை அமைப்பின் ஒரு அம்சமாக இருப்பதைக் குறிக்கிறது. இவ்விழா குறிப்பாக விரஜபூமி பகுதியில் மிகுந்த உற்சாகத்துடனும் ஆரவாரத்துடனும் கொண்டாடப்படுகிறது. பர்சானா இராதையின் பிறப்பிடமாக கருதப்படுவதால் அங்குள்ள இராதா ராணி கோவிலில் இந்த விழா பிரம்மாண்டமாக நடத்தப்படுகிறது. பர்சானாவைத் தவிர, உலகெங்கிலும் உள்ள பிருந்தாவனம் மற்றும் அகில உலக கிருஷ்ண பக்திக் கழகம் உள்ளிட்ட அனைத்து கோவில்களிலும் இந்த விழா கொண்டாடப்படுகிறது. ஏனெனில் இது பல வைணவப் பிரிவினருக்கு முக்கிய திருவிழாவாகும்.
# இராதை

## திருவிழாக்கள்

### ஹோலி

கோலி' அல்லது ஹோலி அல்லது அரங்கபஞ்சமி என்று அழைக்கப்படும் பண்டிகை இந்து மதத்தின் பிரபலமான இளவேனிற்காலப் பண்டிகையாகும். இந்தப் பண்டிகை இந்தியா, நேபாளம், வங்கதேசம், போன்ற நாடுகளிலும் சுரிநாம், கயானா, தென்னாப்பிரிக்கா, டிரினிடாட் மற்றும் டொபாகோ, இங்கிலாந்து, மொரீசியசு மற்றும் பிஜி போன்ற இந்து மக்கள் பரவலாக வாழும் நாடுகளிலும் விரிவாகக் கொண்டாடப்படுகின்றது. இந்தியாவின் மேற்கு வங்காளம், வங்கதேசம் ஆகிய பகுதிகளில் தோல்யாத்திரை (தௌல் ஜாத்ரா) அல்லது வசந்த-உற்சவம் ("வசந்தகாலத் திருவிழா") என அழைக்கப்படுகின்றது. இது பெரும்பாலும் விரஜ் சமூகத்தினரால் கிருட்டிணனுடன் தொடர்புடைய மதுரா, பிருந்தாவனம், நந்தகோன், பர்சானா ஆகிய நகரங்களில் சிறப்பாகக் கொண்டாடப்படுகிறது. ஹோலிப் பண்டிகை காலத்தில் அவை நடைபெறும் 16 நாட்களும் இந்த நகரங்கள் சுற்றுலாத்தளங்களாக இருக்கும்.
# இராதை

## திருவிழாக்கள்

### சரத் பூர்ணிமா

சரத் பூர்ணிமா என்பது இலையுதிர் காலத்தின் முழு நிலவைக் குறிக்கிறது. இந்த நாளில், பிருந்தாவனத்தின் பசு மேய்க்கும் பெண்களான ராதை மற்றும் கோபியர்களுடன் இராச லீலை என்ற அழகான நடனத்தை கிருட்டிணன் ஆடுவதை பக்தர்கள் கொண்டாடுகிறார்கள். இந்த நாளில், கோவில்களில் இராதா கிருட்டிணன் வெள்ளை நிற ஆடைகளை அணிந்து, மலர் மாலைகள் மற்றும் பளபளக்கும் ஆபரணங்களால் அலங்கரிக்கப்படுகிறார்.
# இராதை

## திருவிழாக்கள்

### கார்த்திகை பூர்ணிமா

வைணவ மதத்தில், கார்த்திகை பூர்ணிமா, இராதையை வழிபடுவதற்கு மிகவும் உகந்த நாளாகக் கருதப்படுகிறது. பிரம்ம வைவர்த புராணத்தின் படி, கிருட்டிணனும் இந்த நாளில் இராதையை வணங்குவார் என நம்புகின்றனர். இராதா கிருட்டிணன் கோவில்களில், கார்த்திகை மாதம் முழுவதும் இது கடைபிடிக்கப்படுகிறது. மேலும் இந்த விழாவைக் கொண்டாடும் வகையில் இராசலீலை நிகழ்ச்சிகள் ஏற்பாடு செய்யப்படுகின்றன.
# இராதை

## உத்வேகம்

ஓவியத்தில் கிருட்டிணனுக்காக இராதா காத்திருக்கிறார்.]]
# இராதை

## உத்வேகம்

### ஓவியங்கள்

இராதாவும் கிருட்டிணனும் பல வகையான கலை நிகழ்ச்சிகள் மற்றும் இலக்கியப் படைப்புகளுக்கு ஊக்கமளித்துள்ளனர். பல நூற்றாண்டுகளாக, இவர்களின் காதல் ஆயிரக்கணக்கான நேர்த்தியான ஓவியங்களில் சித்தரிக்கப்பட்டுள்ளது. இது காதலனை பிரித்தல் மற்றும் இணைதல், ஏக்கம் மற்றும் கைவிடுதல் ஆகியவற்றை சித்தரிக்கிறது.  
மிகவும் பிரபலமான இந்திய பாரம்பரிய நடனமான மணிப்புரி இராசலீலை முதன்முதலில் 1779 ஆம் ஆண்டில் மன்னர் பாக்யச்சந்திரன் என்பவரால் அறிமுகப்படுத்தப்பட்டது. மன்னன் இராதா கிருட்டிணனின் இராசாலீலையில் ஈர்க்கப்பட்டு, மகா இராசலீலை, குஞ்ச் இராசலீலை மற்றும் வசந்த ராசலீலை என நடனத்தின் மூன்று வடிவங்களை அறிமுகப்படுத்தினார். பின்னர் மணிப்பூரின் கலை மற்றும் கலாச்சாரத்தில் அடுத்தடுத்த மன்னர்களால் நித்ய ராசலீலை மற்றும் வேத ராசலீலை ஆகிய இரண்டு வகையான ரசங்கள் சேர்க்கப்பட்டன. இந்த நடன வடிவங்களில், நடனக் கலைஞர்கள் இராதை, கிருட்டிணன் மற்றும் கோபியர்களின் பாத்திரத்தை சித்தரிக்கின்றனர். இந்த நடன வடிவங்கள் மணிப்பூர் மாநிலத்தில் இன்றும் பரவலாக உள்ளன. மேலும் அவை மேடைகளிலும் கார்த்திகை பூர்ணிமா மற்றும் சரத் பூர்ணிமா (முழு நிலவு இரவுகள்) போன்ற மங்களகரமான நிகழ்வுகளிலும் நிகழ்த்தப்படுகின்றன.  
மற்றொரு இந்திய பாரம்பரிய நடன வடிவமான கதகளியும் வைணவம் மற்றும் இராதா கிருட்டிணன் அடிப்படையிலான கீத கோவிந்த பாரம்பரியத்தின் தாக்கத்தால் இந்த நடன வடிவத்தின் பரிணாம வளர்ச்சியில் பங்களித்தது. வட இந்திய கதக் நடனத்தின் முக்கிய கருப்பொருள் இராதை மற்றும் கிருட்டிணனின் தோற்றம் மற்றும் நீண்ட கதைகளில் உள்ளது. கிருட்டிணன் மற்றும் அவரது பிரியமான இராதையின் புனிதமான காதல், கதக் நடனத்தின் அனைத்து அம்சங்களிலும் பிணைக்கப்பட்டுள்ளது. மேலும், இசை, உடைகள் மற்றும் இறுதியாக கதக் நடனக் கலைஞரின் பாத்திரம் பற்றிய விவாதங்களின் போது இவை தெளிவாகத் தெரியும்.
# இராதை

## உத்வேகம்

### இசை

*இராசியா* என்பது உத்தரபிரதேசத்தின் விரஜபூமி பிராந்தியத்தில் உள்ள பிரபலமான இந்திய நாட்டுப்புற இசை வகையாகும். இது பொதுவாக விரஜ் பகுதியின் கிராமங்கள் மற்றும் கோவில்களில் பண்டிகைகளின் போது நிகழ்த்தப்படுகிறது. *இராசியா*வின் பாரம்பரிய பாடல்கள் இராதை மற்றும் கிருட்டிணனின் தெய்வீக சித்தரிப்பு மற்றும் அன்பை அடிப்படையாகக் கொண்டவை. இவை அடிக்கடி இராதாவின் பெண் கண்ணோட்டத்தில் எழுதப்பட்டு கிருட்டிணனும் இராதாவும் ஊர்சுற்றுவதையும் சித்தரிக்கின்றன.
# இராதை

## கோவில்கள்

பிருந்தாவனத்திலுள்ள பிருந்தாவனம் காதல் கோயில்]]
, பர்சானா]]  
சைதன்யர், வல்லபாச்சார்யர், சண்டிதாஸ் மற்றும் வைணவத்தின் பிற மரபுகளில் உள்ள கோவில்களின் மையமாக இராதா மற்றும் கிருட்டிணன் உள்ளனர். இராதா பொதுவாக கிருட்டிணனுக்கு அருகில் நிற்பதாகக் காட்டப்படுகிறது.  
உலகின் அனைத்து முக்கிய நகரங்களிலும் இஸ்கான் அமைப்பு மற்றும் சுவாமிநாராயண் சம்பிரதாயத்தால் இராதா கிருட்டிணனுக்கு அர்ப்பணிக்கப்பட்ட பல கோவில்கள் உள்ளன. கிருபாலு மகாராஜால் நிறுவப்பட்ட அமெரிக்காவின் டெக்சாஸில் உள்ள ஆஸ்டினில் உள்ள இராதா மாதவ் தாமில் உள்ள ஸ்ரீ ராசேஸ்வரி ராதா ராணி கோயில் மேற்கு அரைக்கோளத்தில் உள்ள மிகப்பெரிய இந்து கோயில் வளாகங்களில் ஒன்றாகும். இது வட அமெரிக்காவில் மிகப்பெரியது.
# இராதை

## கோவில்கள்

### பொதுவான செய்திகள்

- ஸ்ரீ ராதா சக்தி வலைதளத்தின் முதல் பக்கம்
- கிருஷ்ணா.காம்: கிருஷ்ணனுடன் இருக்கும் அந்தப் பெண் யார்?
- ஸ்ரீ ராதாவின் விவரங்கள்
- ஸ்ரீ ராதா மிகப்பெரிய ஆற்றலாக ராதாவல்லப் வலைதளத்தின் முதல் பக்கம்
- ஸ்ரீமதி ராதாராணி – சிறப்பியல்பு
- ஸ்ரீ ராதாவின் விரிவான மிகப்பெரிய உன்னத நிலை
- ஸ்ரீலா பிரபுபடாவின் ராதாராணி கொண்டுவரும் வாழ்க்கை
# இராதை

## கோவில்கள்

### திருவிழாக்கள்

- ராதாஷ்டமி கொண்டாட்டம்
- ஸ்ரீமதி ராதாராணியின் தோற்றம்
- ராதாஷ்டமி மகிழ்ச்சித் திருவிழா
- பிருந்தாவனில் ராதாஷ்டமி கொண்டாட்டம்
# இராதை

## கோவில்கள்

### இராதாவின் பெயர்கள்

- பகவத புராணத்தில் இராதாவின் பெயர்
- ஸ்ரீமதி ராதாராணியின் பெயர்கள்
- ஸ்ரீ ராதாராணியின் 100 இன்றியமையாத முழுமையான தெய்வீகப் பெயர்கள்.
# விசையியக்கக் குழாய்

**விசையியக்கக் குழாய்** என்பது நீர்மங்கள் அல்லது நீர்மக் கலவைகள், அல்லது வாயுக்கள் போன்ற திரவங்களை நகர்த்துவதற்கு பயன்படுத்தப்படும் சாதனமாகும். ஒரு விசையியக்கக் குழாய் பௌதீக அல்லது இயக்கவியல் செயல்பாட்டினால் கன அளவுகளை இடமாற்றம் செய்கிறது. விசையியக்கக் குழாய்கள் அழுத்தத்தை உருவாக்குகின்றன என்பது ஒரு தவறான கருத்தாகும். விசையியக்கக் குழாய்கள் மட்டுமே அழுத்தத்தை உருவாக்குவதில்லை; அவை ஓட்டத்திற்கு காரணமாகும் திரவத்தை இடமாற்ற மட்டுமே செய்கின்றன. ஓட்டத்தில் தடையேற்படுத்துவது அழுத்தத்திற்கு காரணமாகிறது. விசையியக்கக் குழாய்கள் ஐந்து முக்கியமான குழுக்களாக பிரிக்கப்பட்டிருக்கின்றன: **நேரடி ஏற்றம்** , **இடமாற்றம்** , **விசை** , **மிதவை** மற்றும் **ஈர்ப்புவிசை** விசையியக்கக் குழாய்கள். அவற்றின் பெயர்கள் திரவத்தை நகர்த்தும் முறையைக் குறிப்பிடுகின்றன.
# விசையியக்கக் குழாய்

## வகைகள்

### இடமாற்ற விசையியக்கக் குழாய்கள்

#### கியர் பம்ப்

இது இரண்டு பிடித்துவைக்கும் கியர்கள் நெருக்கமாக பொருந்திய உறையில் சுழல்வதற்கு பயன்படுத்தப்படுகிறது. திரவமானது பல் வெற்றிடங்களில் பிடித்துவைக்கப்படுவதன் மூலம் வெளிப்புற சுற்றளவைச் சுற்றி உந்தப்படுகிறது. பற்களானவை மையப்பகுதியில் நெருக்கமாக பிடித்துவைக்கப்படுவதால் இது பிடித்துவைக்கும் பகுயில் பின்பக்கமாக பயணமாகிறது. கார் இயந்திர எண்ணெய் விசையியக்கக் குழாய்களில் இது பரவலாக பயன்படுத்தப்படுகிறது.
# விசையியக்கக் குழாய்

## வகைகள்

### இடமாற்ற விசையியக்கக் குழாய்கள்

#### முன்னேற்றமடையும் வெற்றிட விசையியக்கக் குழாய்

பெரிய துகள்களால் மாசுபட்ட சாக்கடை நீர் போன்ற சிக்கலான மூலப்பொருட்கள் உந்தித் தள்ள பரவலாக பயன்படுத்தப்படும் இந்த விசையியக்க குழாய் திருகுசுழல் வடிவத்திலான சுழல்பகுதியை அதனுடைய அகலத்திற்கும் பத்து மடங்கிற்கு நீளமாக கொண்டிருக்கிறது. இது சுற்றளவு எக்ஸின் மையக் கருவாக பாதி எக்ஸ் கெட்டித்தன்மையை சுற்றி வளைவான சுழல் வளைவோடு காட்சிப்படுத்தப்படுகிறது, இருப்பினும் உண்மையில் இது ஒரு உறையிலிருந்து உருவாக்கப்பட்டிருக்கிறது. இந்தத் தண்டு கடுமையைத் தாக்குபிடிக்கும் ரப்பர் உறைக்குள்ளாக பொருந்துகிறது, இது வகைமாதிரியாக எக்ஸூம் ஆகும். தண்டு சுழலும்போது திரவமானது படிப்படியாக ரப்பர் உறையை முன்னோக்கித் தள்ளுகிறது. இதுபோன்ற விசையியக்க குழாய்கள் முற்றிலும் சிறிய கொள்ளளவுகளிலேயே மிக அதிக அழுத்தத்தை உருவாக்கிவிடுகின்றன.
# விசையியக்கக் குழாய்

## வகைகள்

### இடமாற்ற விசையியக்கக் குழாய்கள்

#### தோற்றுவாய்-வகை விசையியக்கக் குழாய்

இந்த தோற்றுவாய் வகை நேர்மறை இடமாற்ற விசையியக்கக் குழாய் குறைவான துடிப்பாக்க விகிதம் மற்றும் மென்மையான செயல்பாட்டை இதனுடைய 90 டிகிரி திருகுசுழல் வளைவு திருப்பப்பகுதியின் கலவையால் மற்றும் முக்கோண வடிவ மூடுகுழாய் உருவரையால் அடையப்பெறுகிறது, இரண்டுமே உறிஞ்சல் மற்றும் வெளியேற்றப் புள்ளியில் பெறப்படுகின்றன. இந்த வடிவமைப்பு சமமான கொள்ளளவுடன் தொடர்ச்சியான மற்றும் சுழல்-அல்லாத ஓட்டத்தை உருவாக்குவதாக இருக்கிறது. உயர் கொள்திறனுள்ள தொழில்துறை "காற்று அமுக்கிகள்" இந்தக் கொள்கையை நிறுவுவதற்கென்று வடிவமைக்கப்பட்டிருக்கின்றன, பெரும்பாலான "சூப்பர்சார்ஜர்கள்" உட்புற எரி என்ஜின்கள், பாதுகாப்புத்துறை சைரன்கள், ஃபெடரல் சிக்னல் கார்ப்பரேஷனின் தண்டர்போல்ட் ஆகியவற்றிலும் இது பயன்படுத்தப்படுகிறது.
# விசையியக்கக் குழாய்

## வகைகள்

### இடமாற்ற விசையியக்கக் குழாய்கள்

#### பெரிஸ்டால்டிக் விசையியக்கக் குழாய்

ஒரு **பெரிஸ்டால்டிக் விசையியக்கக் குழாய்** என்பது பல்வேறு வகையான திரவங்களை உந்தித் தள்ளுவதற்கு பயன்படுத்தப்படும் நேர்மறை இடமாற்ற விசையியக்கக் குழாயின் வகையாகும். இந்த திரவம் சுழல் விசையியக்கக் குழாய் உறைக்கு உட்புறமாக பொருத்தப்பட்டுள்ள நெகிழ்வு குழாய்க்குள்ளாக இருக்கிறது (இருப்பினும் லினியர் பெரிஸ்டால்டிக் விசையியக்கக் குழாய்கள் உருவாக்கப்பட்டுவிட்டன). ஒரு சுழல்பகுதி நிறைய எண்ணிக்கையில் "உருளைகள்", "ஷூக்கள்" அல்லது "துடைப்பான்கள்" நெகிழ்வுக் குழாயை அமுக்கியபடியிருக்கும் வெளிப்புற வட்டச் சுற்றளவோடு இணைக்கப்பட்டிருக்கிறது. சுழல்பகுதி திரும்புகையில் அமுக்கத்தில் இருக்கும் குழாயின் பகுதி மூடிக்கொள்கிறது (அல்லது "அடைக்கப்படுகிறது") இவ்வகையில் குழாயின் வழியாக உந்தப்பட்டு நகர்வதற்கு திரவம் அழுத்தப்படுகிறது. மேலும், சுற்றுவட்ட திரவ ஓட்டம் கடந்துசென்ற பின்னர் குழாயானது அதனுடைய இயல்பான நிலைக்கு திரும்பி திரவமானது விசையியக்கக் குழாய்க்கு தூண்டப்படுகிறது. இந்த நிகழ்முறை பெரிஸ்டால்சிஸ் என்று அழைக்கப்படுவதுடன் கேஸ்ட்ரோஇண்டஸ்டினல் டிராக்ட் போன்ற பல உயிரியல் அமைப்புக்களாக பயன்படுத்தப்படுகிறது.
# விசையியக்கக் குழாய்

## வகைகள்

### இடமாற்ற விசையியக்கக் குழாய்கள்

#### பரிமாற்றமாக்க-வகை விசையியக்கக் குழாய்கள்

பரிமாற்றமாக்க விசையியக்கக் குழாய்கள் ஒன்று அல்லது அதற்கு மேற்பட்ட ஊசலாட்ட பிஸ்டன்கள், பிளன்ஜர்கள் அல்லது வெளிப்புற உறைகளைப் (டயாபிராம்கள்) பயன்படுத்தி திரவம் நகர்வதற்கு காரணமாக அமைகிறது.  
பரிமாற்ற-வகை விசையியக்கக் குழாய்களுக்கு உறிஞ்சும் அமைப்பு தேவைப்படுகிறது என்பதுடன் திரவம் நேர்மறையான திசையில் நகர்கிறது என்பதை உறுதிசெய்ய வெளியேற்ற வால்வுகளும் தேவைப்படுகின்றன. இந்த வகைப்பட்ட விசையியக்கக் குழாய்கள் "எளியவகை" சிலிண்டரைக் கொண்டிருக்கிறது என்பதுடன் சில நிகழ்வுகளுக்கு "குவாட்" நான்கு சிலிண்டர்கள் அல்லது அதற்கும் மேலாக கொண்டிருக்கிறது. மிகவும் பரிமாற்ற-வகை விசையியக்கக் குழாய்கள் "டூப்லக்ஸ்" (இரண்டு) அல்லது "டிரிப்லக்ஸ்" (மூன்று) சிலிண்டர்களைக் கொண்டதாக இருக்கிறது. மேலும், அவை "ஒற்றைச் செயல்பாட்டு" தனிப்பட்ட உறிஞ்சல் மற்றும் வெளியேற்ற வலிப்பாகவோ அல்லது இரண்டு திசைகளிலுமான "இரட்டை செயல்பாட்டு" உறிஞ்சல் மற்றும் வெளியேற்றமாகவோ இருக்கலாம். இந்த விசையியக்கக் குழாய்களுக்கு காற்று, நீராவி அல்லது என்ஜின் அல்லது மோட்டாரிலிருந்து பட்டை இயக்கம் வழியாக ஆற்றல் வழங்கப்படலாம். இந்த வகைப்பட்ட விசையியக்கக் குழாய் முந்தைய கால எரிவாயு பிரபல்ஷன் (19 ஆம் நூற்றாண்டு) கொதிகலன் வெளியேற்ற தண்ணீர் விசையியக்கக் குழாயாக மிகப் பரவலான முறையில் பயன்படுத்தப்பட்டிருக்கிறது. இன்றும் பயன்படுத்தப்படுகிறது என்றாலும், பரிமாற்றமாக்க விசையியக்கக் குழாய்கள் கான்கிரீட்கள், கடுமையான எண்ணெய்கள் மற்றும் அதிக தடுப்பிற்கு எதிரான குறைந்த ஓட்டத்தைக் கோரும் சிறப்பு பயன்பாடுகள் உட்பட அதிக பிசுபிசுப்பான திரவங்களை உந்தித் தள்ளுவதற்கு வகைமாதிரியாகப் பயன்படுத்தப்படுகின்றன.
# விசையியக்கக் குழாய்

## வகைகள்

### மிதவை விசையியக்கக் குழாய்கள்

#### அமுக்கப்பட்ட-காற்று-ஆற்றலுள்ள இரட்டை-டயாபிராம் விசையியக்கக் குழாய்கள்

நேர்மறை இடமாற்ற டயாபிராம் விசையியக்கக் குழாய்களின் ஒரு நவீன பயன்பாடு அமுக்கப்பட்ட-காற்று-ஆற்றலுள்ள இரட்டை டயாபிராம் விசையியக்கக் குழாய்களாக இருக்கின்றன. அமுக்கப்பட்ட காற்றில் செயல்படும் இந்த விசையியக்கக் குழாய்கள் வடிவமைப்பு ரீதியில் உள்ளார்ந்த பாதுகாப்புமிக்கவை என்ற போதிலும் எல்லா தயாரிப்பாளர்களும் தொழில்துறை நெறிமுறையைக் கொண்டு உடன்படுவதற்கான ஏடெக்ஸ் சார்ந்த மாதிரிகளை வழங்குகின்றன. அனுப்புகையிலிருந்து நிகழ்முறையாக்குதல் வரையிலான தொழில்துறையின் எல்லாப் பகுதிகளிலும் பொதுவாகக் காணப்படுவது வைல்டன் விசையியக்கக் குழாய்கள் அல்லது ஏஆர்ஓ ஆகியவை பொதுவாக முத்திரைகளின் பெரிதுபட்டவையாக இருக்கின்றன. அவை உண்மையில் செலவுமிகுந்தவை என்பதோடு அணைகளிலிருந்து நீரை உந்தித்தள்ளுதல், பாதுகாப்பான சேமிப்பகத்திலிருந்து ஹைட்ராலிக் அமிலத்தை உந்தித்ததள்ளுதல் உட்பட் ஏறத்தாழ எந்தவகையான வேலைக்கும் பயன்படுத்தக்கூடியதாக இருக்கிறது (விசையியக்கக் குழாய் தயாரிக்கப்பட்ட விதம் - நெகிழ்வாக்கிகள்/உடல் கட்டமைப்பு). தூக்கியானது வழக்கமாக 6 மீட்டருக்கு வரம்பிற்குட்படுத்தப்படுகையில் தலைகள் ஏறத்தாழ 200 பிஎஸ்ஐக்கு எட்டுகிறது.
# விசையியக்கக் குழாய்

## வகைகள்

### உந்து விசையியக்க குழாய்கள்

#### ஹைட்ராலிக் ரேம் விசையியக்கக் குழாய்கள்

ஒரு ஹைட்ராலிக் ரேம் என்பது ஹைட்ரோபவரைப் பெறும் தண்ணீர் விசையியக்கக் குழாயாகும்.  
இது ஒரு "ஹைட்ராலிக் தலை" மற்றும் ஓட்ட-விகிதத்தில் தண்ணீரில் எடுத்துச்செல்லப்படும் ஹைட்ராலிக் மாற்றிகளாக செயல்படுகிறது எனபதுடன் தண்ணீரை உயர் ஹைட்ராலிக் தலை மற்றும் குறைவான ஓட்ட-விகிதத்திற்கு வெளியேற்றுகின்றன. இந்த சாதனம், தண்ணீர் உண்மையில் தொடங்குகின்ற இடத்தைக் காட்டிலும் உயர்வான இடத்திற்கு தூக்கப்படுவதற்கு விசையியக்கக் குழாய்க்கு சக்தியளிக்கின்ற உள்ளீட்டு தண்ணீரின் பகுதியை அனுமதிக்கின்ற அழுத்தத்தை உருவாக்குவதற்கான தண்ணீர் வீச்சு விளைவைப் பயன்படுத்திக்கொள்கிறது.  
இந்த ஹைட்ராலிக் ரேம், குறைவான-தலை ஹைட்ரோபவரின் மூலாதாரம் மற்றும் மூலாதாரத்தைக் காட்டிலும் உயர்த்தப்படுவதில் சேருமிடம் உயர்வாக இருப்பதற்கான தண்ணீரை உந்துவதற்கான தேவை ஆகிய இரண்டும் உள்ள தொலைதூரப் பகுதிகளில் சிலபோது பயன்படுத்தப்படுகிறது. ஓடும் தண்ணீரின் இயக்க ஆற்றலைவிட வேறு வெளிப்புற ஆற்றல் மூலாதாரம் தேவைப்படாததால் இந்தச் சூழ்நிலையில், ரேம் தொடர்ந்து பயன்மிக்கதாக இருக்கிறது.
# விசையியக்கக் குழாய்

## வகைகள்

### விசை விசையியக்கக் குழாய்கள்

ரோட்டோடைனமிக் விசையியக்கக் குழாய்கள் (அல்லது டைனமிக் விசையியக்கக் குழாய்கள்) ஓட்ட விசையை அதிகரிக்கச் செய்வதன் மூலம் திரவத்தோடு சேர்க்கப்படும் இயக்க ஆற்றலாக உள்ள விசை விசையியக்கக் குழாய்கள் வகையாக இருக்கின்றன. இது ஆற்றலில் அதிகரிப்பது, விசையானது வெளியேற்ற விசையியக்கக் குழாய்க்குள்ளாக ஓட்டம் ஏற்படுவதற்கு முன்பாக குறைக்கப்படுவது திறன்மிக்க ஆற்றலைப் (அழுத்தம்) பெறுவதற்கு மாற்றப்படுவதாக இருக்கிறது. அழுத்தத்திற்கான இந்த இயக்கவிசையின் மாற்றம் தெர்மோடைனமிக்ஸின் முதல் விதி அல்லது மிகவும் குறிப்பாக பெர்னோல்லியின் கொள்கையால் விளக்கிவிடலாம்.
டைனமிக் விசையியக்கக் குழாய்கள் விசை ஆதாயம் அடையப்பெறுகின்ற வகையில் மேற்கொண்டு பிரிக்கப்பட்டிருக்கிறது.  
இந்த விசையியக்கக் குழாய்களின் வகைகள் பல்வேறு குணவியல்புகளைப் பெற்றிருக்கின்றன:  
1. தொடர்ச்சியான ஆற்றல்
1. இயக்க ஆற்றலை அதிகரிப்பதற்கான ஆற்றலோடு சேர்த்துக்கொள்ளப்படும் ஆற்றல் (விசையில் ஏற்றம்)
1. அழுத்த தலையில் அதிகரிப்பதற்கான அதிகரித்த விசையியக்கத்தின் (இயக்க ஆற்றல்) மாற்றம்  
டைனமிக் மற்றும் நேர்மறை இடமாற்ற விசையியக்கக் குழாய்களுக்கு இடையிலுள்ள ஒரு நடைமுறை வேறுபாடு மூடப்பட்ட வால்வ் நிலைகளின்கீழ் செயல்படுவதற்கான அவற்றின் திறனே ஆகும். நேர்மறை இடமாற்ற விசையியக்கக் குழாய்கள் திரவத்தை பௌதீகரீதியாக இடமாற்றம் செய்கிறது; இதனால் விசையியக்கக் குழாயின் நேர்மறை இடமாற்றத்தின் கீழ்நோக்கிய ஓட்ட வால்வு மூடப்படுவதால் அழுத்தம் தொடர்ந்து அதிகரிப்பது குழாய் அல்லது விசையியக்கக் குழாய் செயலிழப்பதற்கு காரணமாகிறது. டைனமிக் விசையியக்கக் குழாய்கள் மூடப்பட்ட வால்வு நிலைகளின் (குறுகிய காலத்திற்கு) கீழ் பாதுகாப்பாக செயல்படுத்தப்படுவதால் இதிலிருந்து வேறுபடுகின்றன.
# விசையியக்கக் குழாய்

## வகைகள்

### விசை விசையியக்கக் குழாய்கள்

#### சுற்றளவு ஓட்ட விசையியக்கக் குழாய்கள்

இது பிரிமுக விசையியக்கக் குழாய்கள் என்றே சொல்லப்பட்டுவிடுகிறது. திரவமானது அச்சளவு சமதளத்தைச் சூழ நுழைவது தூண்டியால் விரைவுபடுத்தப்பட்டு சுழல்தண்டிற்கான வலது மூலைகளில் நுழைகிறது (சுற்றளவாக). சுற்றளவு ஓட்ட விசையியக்கக் குழாய்கள் உயர் அழுத்தங்களில் செயல்படுகிறது என்பதுடன் அச்சளவு மற்றும் கலப்பு ஓட்ட விசையியக்கக் குழாய்களைக் காட்டிலும் குறைவான ஓட்ட விகிதத்தையே கொண்டிருக்கின்றன.
# விசையியக்கக் குழாய்

## வகைகள்

### விசை விசையியக்கக் குழாய்கள்

#### அச்சளவு ஓட்ட விசையியக்கக் குழாய்கள்

அச்சளவு ஓட்ட விசையியக்கக் குழாய்கள் சுற்றளவு ஓட்டத்திலிருந்து திரவமானது சுழல் தண்டிற்கு இணையாக அதே திசையைச் சுற்றி நுழைவதில் மாறுபடுகிறது. இந்த திரவம் விரைவுபடுத்தப்படுவதில்லை, ஆனால் அதற்கு பதிலாக தூண்டியின் செயல்பாட்டினால் "உயர்த்தப்படுகிறது". அவை ஒரு சுழல் விசிறி நீளமான குழாயில் பின்னுவது போன்று இருக்கக்கூடும். அச்சளவு ஓட்ட விசையியக்கக் குழாய்கள் மிகவும் குறைவான அழுத்தங்களில் செயல்படுகிறது என்பதுடன் சுற்றளவு ஓட்ட விசையியக்கக் குழாய்களைக் காட்டிலும் அதிக ஓட்ட விகிதங்களைக் கொண்டிருக்கின்றன.
# விசையியக்கக் குழாய்

## வகைகள்

### விசை விசையியக்கக் குழாய்கள்

#### கலப்பு ஓட்ட விசையியக்கக் குழாய்கள்

கலப்பு ஓட்ட விசையியக்கக் குழாய்கள், அதனுடைய பெயர் குறிப்பிடுவதுபோல் சுற்றளவு மற்றும் அச்சளவு ஓட்டக் குழாய்களுக்கு இடையில் சமரசம் செய்விப்பதாக செயல்படுகிறது என்பதுடன் இந்த திரவம் சுற்றளவு விரைவாக்கம் மற்றும் உயர்த்தப்படுதல் ஆகியவற்றிற்கு ஆளாகிறது. இதில் அச்சளவு திசையிலிருந்து தூண்டியானது 0-90 டிகிரிகளில் நுழைகிறது. இதன் விளைவாக கலப்பு விசையியக்கக் குழாய்கள் சுற்றளவு ஓட்ட விசையியக்கக் குழாய்களைக் காட்டிலும் அதிக வெளியேற்றத்தை அளிக்கின்ற அதே நேரத்தில் சுற்றளவு ஓட்டத்தைக் காட்டிலும் அதித அழுத்தங்களில் செயல்படுகின்றன. ஓட்டத்தில் நுழைவுக் கோணம் சுற்றளவு மற்றும் கலப்பு ஓட்டம் சார்ந்த அழுத்த தலை-வெளியேற்ற குணவியல்பை ஏற்கச் செய்கிறது.
# விசையியக்கக் குழாய்

## வகைகள்

### விசை விசையியக்கக் குழாய்கள்

#### தருவிப்பு-ஜெட் விசையியக்கக் குழாய்

இது குறைந்த அழுத்தத்தை உருவாக்க நீராவியாக உள்ள ஜெட்டைப் பயன்படுத்துகிறது. இந்த குறைந்த அழுத்தம் திரவத்தில் உறிஞ்சப்பட்டு உயர் அழுத்தப் பகுதிக்குள்ளாக முன்னோக்கிச் செலுத்தப்படுகிறது.
# விசையியக்கக் குழாய்

## வகைகள்

### ஈர்ப்புவிசை விசையியக்கக் குழாய்கள்

ஈர்ப்புவிசை விசையியக்கக் குழாய்கள் சைபான் மற்றும் குவானட் அல்லது ஃபோக்காராவை உள்ளிட்டிருக்கிறது.
# விசையியக்கக் குழாய்

## பயன்பாடுகள்

விசையியக்கக் குழாய்கள் பல்வேறு நோக்கங்களுக்காக சமூகம் முழுவதிலும் பயன்படுத்தப்படுகின்றன. காற்றாலை அல்லது தண்ணீரை உந்துவதற்கான நீராலையில் பயன்படுத்தப்பட்டது முந்தையகால பயன்பாடுகளுக்கான உதாரணமாகும். இன்று, விசையியக்கக் குழாய் நீர்ப்பாசனம், தண்ணீர் அளிப்பு, கேஸலின் அளிப்பு, காற்று நிலைப்படுத்தல் அமைப்புகள், குளிர்ப்பதனம் (வழக்கமாக அமுக்கி என்றழைக்கப்படுவது), ரசாயன இயக்கம், கழிவு நீரகற்றல் இயக்கம், வெள்ளக் கட்டுப்பாடு, கடல் சேவைகள் இன்னபிற ஆகியவற்றிற்கு பயன்படுத்தப்படுகின்றன.  
பரந்த வகையிலான பயன்பாடுகள் காரணமாக விசையியக்கக் குழாய்கள் வடிவங்கள் மற்றும் அளவுகளில் மிதமிஞ்சியவையாக இருக்கின்றன: மிகச்சிறியதிலிருந்து மிகப்பெரியதுவரை, வாயு கையாளுதலில் இருந்து திரவம் கையாளுதல் வரை, உயர் அழுத்தத்திலிருந்து குறைந்த அழுத்தம் வரை மற்றும் உயர் அளவுகளிலிருந்து குறைவான அளவுகள் வரை.  
திரவ மற்றும் பிசுபிசுப்பு விசையியக்கக் குழாய்கள் இயைநிலையை இழக்கலாம் என்பதோடு இதற்கு விசையியக்கக் குழாய்களோடு திரவம் சேர்க்கப்படவேண்டும் என்பதோடு நுழைவாயில் குழாய்களுக்கு விசையியக்கக் குழாய் தொடங்கிவைக்கப்பட வேண்டியிருக்கிறது. "இயைநிலை" இழக்கப்படுவது வழக்கமாக விசையியக்கக் குழாய்க்குள்ளாக காற்று உட்செலுத்தப்படுவதன் காரணமாகவே ஏற்படுகிறது. திரவங்களுக்காக விசையியக்கக் குழாய்களில் சுத்தப்படுத்துதல் மற்றும் நீக்குதல் விகிதங்கள் மற்றும் அதிகமான பிசுபிசுப்பான திரவங்கள் வாயுக்களால் அதனுடைய குறைவான அடர்த்தியின் காரணமாக மாற்றியமைக்கப்படுவதில்லை.
# விசையியக்கக் குழாய்

## பயன்பாடுகள்

### பொது தண்ணீர் அளிப்புக்களுக்கான குழாய்கள்

பெரும்பாலான வீடுகள் தனிப்பட்ட தண்ணீர் அளிப்புக்களைப் பெறும் முன்பாக மக்கள் தண்ணீரைப் பெறுவதற்கு நீர்க் கிணற்றுக்கு மேலாக கையால் இயக்கப்படும் தண்ணீர் விசையியக்கக் குழாய்களைப் பயன்படுத்தியதே உலகம் முழுவதிற்கான விசையியக்கக் குழாய்களாக ஒருகாலத்தில் இருந்திருக்கின்றன.  
இதிலிருந்துதான் "உள்ளூரில் மட்டுமே ஆர்வமுள்ள" "மக்கள் தண்ணீர் எடுக்கச் செல்லும்போது மட்டும் பேசப்படக்கூடிய விஷயங்களாக இருந்த" "**குழாயடி விஷயங்கள்** " என்ற சொற்பதம் உருவாகியிருக்கிறது. இருப்பினும் பெரிய ஜாடி விசையியக்கக் குழாய்களிலிருந்து பெறப்படும் தண்ணீர் நேரடியாக மண்ணிலிருந்து பெறப்படுகிறது என்பதாலும், வடிவகட்டுதலுக்கு உட்படுவதில்லை என்பதாலும் வயிறுசார்ந்த நோய்களுக்கு காரணமாக அமைகிறது.  
இன்று கையால் இயக்கப்படும் கிராமத்து விசையியக்கக் குழாய்கள் நாட்டுப்புறப் பகுதிகளிலும், வளரும் நாடுகளிலும் உள்ள ஏழ்மையான அமைப்புகளில் பாதுகாப்பான தண்ணீர் அளிப்பிற்கான குறைந்த செலவில் அதிகம் நீடிக்கக்கூடியதாக கருதப்படுகின்றன. தொடர்ந்து அசுத்தப்படுத்தப்பட்டு விடாத ஆழமான நிலத்தடி நீருக்கான அணுகலை கை விசையியக்கக் குழாய்கள் வழங்குகின்றன என்பதோடு அசுத்தமான வாளிகளிலிருந்து தண்ணீர் ஆதாரத்தை பாதுகாப்பதன் மூலம் கிணற்றின் பாதுகாப்பு மேம்படுத்தப்படுகிறது. அஃப்ரிடேவ் விசையியக்கக் குழாய் போன்ற விசையியக்கக் குழாய்கள் கட்டமைக்கவும் நிறுவவும் மலிவானதாக வடிவமைக்கப்படுகின்றன என்பதோடு எளிய பாகங்களைக் கொண்டு எளிதாக பராமரிக்கக் கூடியதாகவும் இருக்கின்றன. இருப்பினும், ஆப்பிரிக்காவின் சில பகுதிகளில் இந்த வகையான விசையியிக்கக் குழாய்களுக்கு உதிரி பாகங்கள் கிடைப்பது அரிதாக இருப்பது இந்தப் பகுதிகளில் அவற்றின் பயன்பாட்டை குறைக்கச் செய்வதாக இருக்கிறது.
# விசையியக்கக் குழாய்

## பயன்பாடுகள்

### பலபடித்தான விசையியக்கக் குழாய் பயன்பாடுகளை மூடுதல்

முப்படித்தானது என்றும் குறிப்பிடப்படுகின்ற பலபடித்தான விசையியக்கக் குழாய் பயன்பாடுகள் அதிகரித்த துளையி்ட்டு எண்ணெய் எடுக்கும் செயல்பாட்டினால் அதிகரித்திருக்கிறது. மேலும், பலபடித்தான தயாரிப்பின் பொருளாதாரம் இது எளிதான, சிறிய தள நிறுவதல்களில் நீரோட்ட செயல்பாடுகளுக்கு கவர்வனவையாக இருக்கிறது என்பதுடன் சாதனத்தின் விலையைக் குறைத்து உற்பத்தி விகிதங்களை அதிகரிக்கச் செய்கின்றன. சாராம்சத்தில், பலபடித்தான விசையியக்கக் குழாயானது சிறிய அடிச்சுவட்டைக் கொண்ட ஒரு துண்டு உபகரணத்தோடு எல்லா திரவ ஓட்ட உடைமைப்பொருள்களுக்கும் வசதியேற்படுத்தித் தருவதாக இருக்கிறது. இரண்டு சிறிய பலபடித்தான விசையியக்கக் குழாய்கள் ஒரு பெரிய விசையியக்கக் குழாயைக் காட்டிலும் தொடர்ச்சியாக நிறுவப்படுகின்றன.  
மத்திம ஓட்ட மற்றும் மிகையோட்ட செயல்பாடுகளுக்கு பலபடித்தான குழாய்கள் கடலிலோ அல்லது கடற்கரையிலோ காணப்படலாம் என்பதோடு ஒற்றை அல்லது பலபடித்தான கிணற்றுத்தலைகளுடன் இணைக்கப்பட்டிருக்கலாம். அடிப்படையாகவே, பலபடித்தான குழாய்கள் எண்ணெய்க் கிணறுகளிலிருந்து வந்த தரம் பிரிக்கப்படாத ஓட்டத்தை கீழோட்ட நிகழ்முறை அல்லது ஒன்று சேர்க்கும் தொழிலகங்களுக்கு கொண்டுசெல்ல பயன்படுத்தப்படுகின்றன. அதாவது 100 சதவிகிதம் வாயுவிலிருந்து 100 சதவிகிதம் திரவம் வரையிலான ஓட்டப்போக்கையும், அதற்கு இடையிலுள்ள கற்பனை செய்யக்கூடிய ஒவ்வொரு கூட்டிணைப்பையும் விசையியக்கக் குழாயால் கையாள முடியும். ஓட்டப்போக்கு மணல் மற்றும் அழுக்குப்படிவு போன்ற உராய்வுப் பொருட்களையும் கொண்டிருக்கலாம். பலபடித்தான விசையியக்கக் குழாய்கள் மாறுபடும்/ஏற்ற இறக்கமுள்ள நிகழ்முறைச் சூழ்நிலைகளில் செயல்படுவதற்கென்று வடிவமைக்கப்பட்டிருக்கின்றன. பலபடித்தான விசையியக்கமும் இயக்குநர்கள் வாயு எரிந்துவிடுவது மற்றும் சாத்தியமுள்ள இடத்தில் கொள்கலன் காலியாகிவிடுவதைக் குறைப்பதற்கு முயற்சிக்கையில் பசுமையில்லா வாயுக்கள் வெளியேற்றத்தை நீக்குவதற்கு உதவுகின்றன.
# விசையியக்கக் குழாய்

## பயன்பாடுகள்

### பலபடித்தான விசையியக்கக் குழாய் பயன்பாடுகளை மூடுதல்

#### பலபடித்தான விசையியக்கக் குழாய்களின் வகைகளும் சிறப்பம்சங்களும்

**ஹெலிகோ-அச்சு குழாய்கள் (பிரிமுகமானது)**
ஒரு ஒற்றை அச்சுடன் கூடிய ரோட்டோடைனமிக் விசையியக்கக் குழாய்க்கு இரண்டு இயக்கம் சார்ந்த அடைப்புகள் தேவைப்படுகின்றன. இந்த விசையியக்கக் குழாய் திறந்த-வகை அச்சளவு தூண்டியைப் பயன்படுத்திக்கொள்கிறது. இந்த விசையியக்க குழாய் வகை தொடர்ந்து "பொஸைடன் விசையியக்கக் குழாய்" என்று குறிப்பிடப்படுவதோடு இதனை அச்சு அமுக்கிக்கும் பிரிமுக குழாய்க்கும் இடையிலுள்ள குறுக்குவெட்டு என்று கூறலாம்.  
**இரட்டைத் திருகு (நேர்மறை இடமாற்றம்)**
இரட்டைத் திருகு விசையியக்கக் குழாய் உந்தப்பட்ட திரவத்தின் இயக்கத்தை வேகப்படுத்தும் இரண்டு இடைபின்னப்பட்ட திருகுகளால் உருவாக்கப்பட்டிருக்கிறது. விசையியக்க நிலைகள் அதிக வாயு அளவு உராய்வுகள் மற்றும் அலைபாயும் திறப்பு நிலைகளைக் கொண்டிருக்கும்போது இரட்டைத் திருகுகள் பயன்படுத்தப்படுகின்றன. இந்த இரண்டு தண்டுகளையும் மூடுவதற்கு நான்கு இயக்கம்சார் மூடிகள் தேவைப்படுகின்றன.  
**முன்னேற்ற உட்குழிவு விசையியக்கக் குழாய்கள் (நேர்மறை இடமாற்றம்)**
முன்னேற்ற உட்குழிவு விசையியக்கக் குழாய்கள் ஒற்றை-திருகு வகைப்பட்ட உட்குழிவான கிணறுகள் அல்லது மேல்தளத்தில் வகைமாதிரியாக பயன்படுத்தப்படுவதாகும். இந்த விசையியக்கக் குழாய், உந்தப்பட்ட திரவமானது மணல் மற்றும் அழுக்கு போன்ற குறிப்பிடத்தக்க அளவிற்கான கெட்டிப்பொருள்களை கொண்டிருக்கும்போது மேல்தள பயன்பாடுகளில் முக்கியமாக பயன்படுத்தப்படுகிறது.  
**மின்னணு நீர்மூகி விசையியக்கக் குழாய்கள் (பிரிமுகம்)**
இந்தக் குழாய்கள் அடிப்படையில் பலநிலைகளிலான பிரிமுக விசையியக்கக் குழாய்கள் என்பதோடு செயற்கை உயர்த்திக்கான ஒரு முறையாக எண்ணெய்க் கிணறு பயன்பாடுகளில் பரவலாக பயன்படுத்தப்படுகின்றன. இந்த விசையியக்கக் குழாய்கள் உந்தப்பட்ட திரவம் பெரும்பாலும் நீர்மமாக இருக்கும்போது வழக்கமாக குறிப்பிடப்படுகின்றன.  
**பஃபர் டேங்க்**
ஒரு பஃபர் டேங்க் ஓட்டம் கடினப்படுகிறது என்றால் விசையியக்கக் குழாய் உறிஞ்சு முனையின் ஓட்ட மேல் பகுதியில் நிறுவப்படுகிறது. இந்த பஃபர் டேங்க் திரவ கெட்டிப்பொருளின் ஆற்றலை உடைக்கச்செய்து, உள்வரும் ஓட்டத்தில் ஏற்படும் எந்த ஒரு ஏற்ற இறக்கத்தையும் மென்மையாக்குகிறது என்பதுடன் மணல் சிக்கவைப்பானகவும் செயல்படுகிறது.  
பெயர் குறிப்பிடுவதுபோல், பலபடித்தான விசையியக்கக் குழாய்கள் மற்றும் அவற்றில் இயக்கவியல் அடைப்புகள் நிகழ்முறை திரவ கலப்பு, வெப்பநிலை மாறுபாடுகள், உயர் மற்றும் குறைவான செயல்பாட்டு அழுத்தங்கள் மற்றும் தோண்டுதல்/அரிப்பு ஊடகத்திற்கான அபாயம் போன்ற பழுதுபார்ப்பு நிலைகளில் பெரிய மாறுபாட்டை எதிர்கொள்கின்றன. இந்த சவால் பொருத்தமான இயக்கவியல் மூடுதல் ஏற்பாட்டை தேர்வுசெய்கிறது என்பதுடன் அதிகரிக்கச் செய்யப்பட்ட அச்சு ஆயுள் மற்றும் அதனுடைய ஒட்டுமொத்த செயல்திறனை உறுதிப்படுத்தும் அமைப்பை ஏற்றுக்கொள்கிறது.
# விசையியக்கக் குழாய்

## விவரக்கூற்று

விசையியக்கக் குழாய்கள் பொதுவாக ஹார்ஸ்பவர், ஓட்ட விகிதம், தலையின் கால்பகுதியில் உள்ள வெளிப்பாட்டு அழுத்தம், தலையின் உறிஞ்சும் கால்பகுதியில் உள்ள நுழைவாயில் உறி்ஞ்சல் ஆகியவற்றால் மதிப்பிடப்படுகிறது.
தலையானது விசையியக்கக் குழாயால் காற்றுவெளி அழுத்தத்தில் உள்ள தண்ணீர் தம்பத்தை அதிகரிக்கப்படுதல் அல்லது குறைக்கப்படுதலாக எளிமைப்படுத்தப்படுகிறது.  
தொடக்கநிலை வடிவமைப்பு கண்ணோட்டத்தில் என்ஜினியர்கள் குறிப்பிட்ட கலவையிலான ஓட்ட விகிதம் மற்றும் தலைக்கு மிகவும் பொருத்தமான விசையியக்கக் குழாய் வகையை அடையாளம் காண குறிப்பிட்ட வேக கொள்ளளவைப் பயன்படுத்துகின்றனர்.
# விசையியக்கக் குழாய்

## உந்து சக்தி

விசையியக்கக் குழாயால் (<math>P_o</math>) திரவ ஓட்டத்தோடு சேர்க்கப்படும் சக்தி பின்வருவனவற்றால் எஸ்ஐ அலகுகளைப் பயன்படுத்தி வரையறுக்கப்படுகிறது:  
:<math> P_o=\rho\ g\ H\ Q </math>  
அதாவது  
:<math>P_o</math> என்பது விசையியக்கக் குழாயின் (W) வெளிப்பாட்டு சக்தியாகும்
::<math>\rho</math> என்பது திரவத்தின் அடர்த்தி (kg/m<sup>3</sup>)
:::<math>g</math> என்பது புவியீர்ப்பு நிலைமாறதது (9.81 m/s<sup>2</sup>)
::::<math>H</math> என்பது ஓட்டத்தோடு(m) சேர்த்துக்கொள்ளப்படும் ஆற்றல் தலை
:::::<math>Q</math> என்பது ஓட்ட விகிதம் (m<sup>3</sup>/s)
சக்தியானது மிகவும் பொதுவாக kW (10<sup>3</sup> W) அல்லது ஹார்ஸ்பவர் (0.746 ஆல் பெருக்கப்பட்ட kW), <math>H</math> என்பது உறிஞ்சும் மற்றும் வெளியேற்றும் குழாய்கள் ஒரே சுற்றளவில் இருக்கும்போது விசையியக்கக் குழாயால் சேர்க்கப்படும் அழுத்தத் தலைக்கு சமமாக உள்ளது. விசையியக்கக் குழாயை இயக்குவதற்கு தேவைப்படும் சக்தி விசையியக்கக் குழாய் திறனால் வெளிப்பாட்டு சக்தியைப் பிரிப்பதன் மூலம் தீர்மானிக்கப்படுகிறது.  
கொடுக்கப்பட்ட தலை மற்றும் குழாய் அளவிற்கு எதிராக கொடுக்க ஓட்டத்தை உந்துவதற்கு விசையியக்கக் குழாய்க்குத் தேவைப்படும் சக்தியை இந்த பாவுத்தாளைப் பயன்படுத்தி கணக்கிடலாம்.  
பல்வேறு நோக்கங்களிலான உந்து ஆற்றல் பயன்பாடு "எனர்ஜி எஃபீஷியன்சி இன் பம்பிங்கில்" உள்ளிடப்பட்டிருக்கிறது. ஆற்றலானது விசையியக்கக் குழாயால் நுகரப்படுகிறது என்பதுடன் குழாய்வேலையில் இழக்கப்படுவதும் கவனத்தில் கொள்ளப்பட வேண்டும்.
# விசையியக்கக் குழாய்

## விசையியக்கக் குழாய் செயல்திறன்

விசையியக்கக் குழாய் செயல்திறன் விசையியக்கக் குழாயை இயக்குவதற்கு அளிக்கப்பட்ட சக்திக்கான தொடர்பில் விசையியக்கக் குழாயால் திரவத்திற்கு வழங்கப்பட்ட சக்தியின் விகிதமாக வரையறுக்கப்படுகிறது. இதனுடைய மதிப்பு கொடுக்கப்பட்ட குழாய்க்கென்று தீர்மானிக்கப்படுவதில்லை, திறன் என்பது வெளிப்படுத்தலின் செயல்பாடாகவும் செயல்பாட்டு தலையாகவும் இருக்கிறது. பிரிமுக விசையியக்கக் குழாய்களுக்கு, திறனானது செயல்பாட்டு அளவு (உச்சநிலை திறன்) வழியாக மத்திம நிலை வரையிலும் ஓட்ட விகிதத்தோடு அதிகரிக்க முனைகிறது என்பதுடன் ஓட்ட விகிதங்கள் மேற்கொண்டு அதிகரிக்கையில் வீழ்ச்சியுறச் செய்கிறது. இதுபோன்ற விசையியக்கக் குழாய் செயல்திறன் தரவு விசையியக்கக் குழாய் தேர்வுசெய்வதற்கு முன்பாக தயாரிப்பாளரால் வழங்கப்படுகிறது. விசையியக்கக் குழாய் செயல்திறன்கள் தேய்மானம் காரணமாக ஒரு கட்டத்திற்கு மேல் வீழ்ச்சியுறுவனவாக இருக்கின்றன (எ.கா. அதிகரித்த பொறுத்துக்கொள்ளும் திறன் மற்றும் தூண்டிகள் அளவில் குறைந்துபோவது ஆகியன).  
அமைப்பு வடிவமைப்பின் ஒரு முக்கியமான பாகம் குழாயின் ஹெட்லாஸ்-ஓட்ட இயல்புகளை பொருத்தமான விசையியக்கக் குழாய் அல்லது அதிகபட்ச செயல்திறனோடு செயல்படக்கூடிய விசையியக்கக் குழாய்களோடு ஒப்பிட்டுப் பார்த்தலில் தொடர்புகொண்டதாக இருக்கிறது. தேவைப்படும் தலைப்பகுதியை கணக்கிடவும், விசையியக்கக் குழாய்களின் சிறந்த திறனளிக்கும் இடங்கள் உள்ளிட்டவற்றைக் காட்டுவதற்கும் உதவக்கூடிய சில கருவிகளும் கிடைக்கின்றன.  
விசையியக்கக் குழாய் திறன் மிக முக்கியமானது என்பதுடன் குழாய்கள் தொடர்ந்து பரிசோதிக்கப்பட வேண்டும். தெர்மோடைனமிக் விசையியக்கக் குழாய் சோதனை இதில் ஒரு முறையாகும்.
# விசையியக்கக் குழாய்

## வெளிப்புற இணைப்புகள்

- www.pumpschool.com—விசையியக்கக் குழாய் கல்வி சுழல்முறை நேர்மறை இடமாற்ற விசையியக்கக் குழாய்களுக்கென்று அர்ப்பணிக்கப்பட்டதாக இருக்கிறது
- பிரிட்டனில் உள்ள ஈஸ்டர்ன் எஸக்ஸின் பாரிஷ் விசையியக்கக் குழாய்கள்
# சில்வியா பிளாத்

**சில்வியா பிளாத்** (*Sylvia Plath*, அக்டோபர் 27, 1932 - பிப்ரவரி 11, 1963) ஓர் அமெரிக்கப் பெண் கவிஞரும், புதின, சிறுகதை எழுத்தாளரும் ஆவார். குறிப்பாக, அவரது கவிதைகளுக்காக அறியப்படுகிறார்; பாவமன்னிப்பு வெளிப்பாட்டுக் கவிதைப்பாணியை முன்னெடுத்துச் சென்றதில் இவரது பங்கு சிறப்பானது. *கொலொசஸ் மற்றும் பிற கவிதைகள்*, *ஏரியல்* ஆகியன இவரது புகழ்பெற்ற கவிதைத் தொகுப்புகள் ஆகும். *தி பெல் ஜார்* என்ற பகுதித் தன்வரலாற்றுப் புதினத்தை விக்டோரியா லூகாசு எனும் புனைப் பெயரில் எழுதினார். 1982இல் இவரது *கலக்டெட் போயம்ஸ்* கவிதைத் தொகுப்புக்கு புலிட்சர் விருது வழங்கப்பட்டது. இறப்புக்குப் பின்னர் புலிட்சர் பரிசு பெற்ற முதல் கவிஞர் பிளாத்.
# சில்வியா பிளாத்

## வாழ்க்கை வரலாறு

மாசச்சூசெட்சு மாநிலத்தில் பிறந்த பிளாத், சுமித் கல்லூரியிலும், கேம்பிரிட்ஜ் பல்கலைக்கழகத்தின் நியூன்கம் கல்லூரியிலும் கல்வி கற்றார். எழுத்தாளராக புகழ் பெற்ற பின்னர் கவிஞரான டெட் ஹியூக்சை மணந்தார். அமெரிக்காவிலும் பின் இங்கிலாந்திலும் வாழ்ந்த இந்த இணைக்கு ஃபிரைடா, நிக்கோலசு என்ற இரு பிள்ளைகள் இருந்தனர். உளச்சோர்வினால் நெடுநாட்கள் பாதிக்கப்பட்டிருந்த பிளாத் தன் கணவரைப் பிரிந்து சில ஆண்டுகள் வாழ்ந்தார். 1963 ஆம் ஆண்டு தற்கொலை செய்து கொண்டார். இவரது வாழ்வு, தற்கொலை குறித்து பல விவாதங்கள் நிலவுகின்றன.
# சில்வியா பிளாத்

## வாழ்க்கை வரலாறு

### குழந்தைப்பருவம்

அமெரிக்காவின் மாசாச்சூசெட்சு மாநிலத்தின் ஜமைக்கா பிளெய்னென்ற ஊரில் பெரும் பொருளியல் வீழ்ச்சிக் காலத்தில் பிளாத் பிறந்தார். இவரது தாய் ஆரேலியா ஷோபர் பிளாத் முதல் தலைமுறை ஆத்திரிய குடிவழி அமெரிக்கர்; தந்தை ஓட்டோ எமில் பிளாத் இடாய்ச்சுலாந்தின் (செருமனியின்) கிராபோவிலிருந்து அமெரிக்காவில் குடியேறியவர். பிளாத்தின் தந்தை ஓட்டோ பாஸ்டன் பல்கலைக்கழகத்தில் உயிரியல், இடாய்ச்சு (செருமன்) பேராசிரியராகப் பணிபுரிந்தார். பம்பிள்பீ என்னும் ஒருவகைத் தேனீ பற்றிய ஒரு புத்தகத்தை இவர் எழுதியுள்ளார். பிளாத்தின் தாய் ஆரேலியா அவருடைய கணவரை விட ஏறக்குறைய இருபத்தோரு ஆண்டுகள் இளையவராவார். அதன் பிறகு பிளாத் குடும்பம், மாசாசூசெட்சின் வின்த்ரோப் எனும் ஊரில் 1936 ஆம் ஆண்டில் குடியேறியது. பிளாத்தின் தாயார் ஆரேலியா, வின்த்ரோப்பில் வளர்ந்தவர். அவரது தாய்வழி பாட்டனார்களான ஷோபர் குடும்பம் வாழ்ந்த வின்த்ரோப் நகரின் 'பாயிண்ட் ஷெர்லி' என்ற இடம் பிளாத்தின் கவிதையில் குறிப்பிடப்பட்டுள்ளது. சிறு வயதிலேயே கவிதை எழுதும் ஆற்றல் வாய்ந்த சில்வியா பிளாத்தின் முதல் கவிதை அவருக்கு எட்டு வயது ஆனபோது *பாஸ்டன் ஹெரால்ட்* இதழின் சிறுவர் பிரிவில் வெளியானது.  
சில்வியா பிளாத்தின் தந்தை ஓட்டோ பிளாத்துக்கு , நீரிழிவு நோயின் காரணமாக அவரின் ஒரு கால் வெட்டியெடுக்கப்பட்டிருந்தது. அதனால் விளைந்த சிக்கல்களால் 1940 ஆம் ஆண்டு நவம்பர் ஐந்தாம் தேதி ஓட்டோ மரணமடைந்தார். இதற்கு சில காலம் முன்னர் ஓட்டோவின் நெருங்கிய நண்பரொருவர் நுரையீரல் புற்று நோயால் மாண்டிருந்தார். அவரது நோய் உணர்குறிகள் தன்னுடையதைப் போலவே இருப்பதாகக் கருதிய ஓட்டோ தனக்கும் புற்றுநோய் தான் என்று நம்பினார். இதனால் அவரது நீரிழிவு நோய் முற்றும் வரை சிகிச்சை எடுப்பதைத் தாமதப்படுத்திவிட்டார். இறையொருமையாளராக (யூனிட்டேரியன் கொள்கையர்) வளர்க்கப்பட்டிருந்த சில்வியா பிளாத்தின் கடவுள் நம்பிக்கை தந்தையின் இறப்பால் தகர்ந்தது. அதன் பின் வாழ்நாள் முழுவதும் சமயம் குறித்து சில்வியா நிலையான கொள்கை எதுவும் கொண்டிருக்கவில்லை. ஓட்டோ பிளாத் விந்த்ரோப் கல்லறையில் புதைக்கப்பட்டார். அவரது கல்லறைக்குச் சென்ற அனுபவம் சில்வியாவை “எலெக்ட்ரா ஆன் அசெலியா பாத்” என்ற கவிதையை எழுதத் தூண்டியது. 1942 இல் சில்வியாவின் தாய் ஆரேலியா தன் பெற்றோர், குழந்தைகளுடன் மாசாச்சூசெட்சின் வெல்லெசுலி நகரில் எல்ம்வூட் சாலை, இலக்கம் 26 என்ற முகவரிக்கு குடிபெயர்ந்தார். வெல்லெசுலி நகரின் பிராட்ஃபோர்ட் உயர்நிலைப் பள்ளியில் படித்த சில்வியா 1950 ஆம் ஆண்டு பள்ளிக்கல்வியை முடித்தார்.
# சில்வியா பிளாத்

## வாழ்க்கை வரலாறு

### கல்லூரி ஆண்டுகள்

பிளாத், ஸ்மித் கல்லூரியில் படித்தார். இளங்கலை வகுப்புக்களின் போது யேலில் படித்த டிக் நார்டன் என்பவருடன் காதல் சந்திப்புக்களில் ஈடுபட்டார். நார்டன்,*தி பெல் ஜார்* புதினத்தின் (Buddy) கதாபாத்திரத்தின் அடிப்படையாக இருந்தவர். இவருக்கு எலும்புருக்கி நோய் தொற்றி சாரானக் ஏரிக்கருகிலிருந்த ரே பிரூக் எலும்புருக்கி மருத்துவமனையில் சிகிச்சை பெற்றார். பிளாத் நார்டனைக் காண பனி நடைக் கட்டையில் செல்கையில் கால்களை உடைத்துக் கொண்டார், தி பெல் ஜார் புதினத்தில் கற்பனையாக இச்சம்பவம் இடம்பெற்றுள்ளது.  
பிளாத், *ஸ்மித் ரெவியூ* இதழின் ஆசிரியாராகப் பணியாற்றினார். கல்லூரியின் மூன்றாம் ஆண்டில் *மேடமோசெல்* இதழில் ஒரு விருந்தினர்-ஆசிரியராகப் பொறுப்பேற்றார். அதன் மூலம் நியூயார்க் நகரில் ஒரு மாதம் வாழும் வாய்ப்பு கிட்டியது. அந்த அனுபவம் அவர் எதிர்பார்த்தது போல அமையவில்லை, மாறாக அவரது மனநிலைச் சரிவின் துவக்கமாக அமைந்தது. அந்தக் கோடைக்காலத்தில் நடந்த நிகழ்வுகள் பின்பு *தி பெல் ஜார்* புதினத்தின் அடிப்படையாக அமைந்தன. இக்காலகட்டத்தில் பிளாத் ஹார்வார்ட் பல்கலைக்கழகத்தின் எழுத்தாளர் பயிலரங்கு ஒன்றுக்குத் தேர்வு பெறத் தவறினார். உளச்சோர்வுக்காக மின்வலிப்பு சிகிச்சை பெற்றார். ஆகஸ்ட் 1953இல், பிளாத் தன் வீட்டின் அடிப்புறம் ஒளிந்து கொண்டு ஏராளமான தூக்க மாத்திரைகளை விழுங்கித் தற்கொலை செய்ய முயன்றார். இதுவே மருத்துவ நோக்கில் பதிவு செய்த அவரது முதல் தற்கொலை முயற்சி. மூன்று நாட்கள் அங்கு நினைவற்றுக் கிடந்த பிளாத்தைக் கண்டுபிடித்துக் காப்பாற்றினார்கள். அடுத்த ஆறு மாதங்களை மக்லீன் மருத்துவமனையின் மனநிலைப் பிரிவில் கழித்தார். அங்கு மருத்துவர் ரூத் புரூஷர் மேற்பார்வையில் அவருக்கு மின் அதிர்வு, இன்சுலின் அதிர்வு சிகிச்சை வழங்கப்பட்டது. பிளாத்தின் மருத்துவமனைச் செலவுகளை அவருக்கு ஸ்மித் கல்லூரி உதவித்தொகை வழங்கிய ஆலிவ் ஹிக்கின்ஸ் புரோட்டி என்பவரே ஏற்றுக்கொண்டார். சிகிச்சை நல்ல பலனளித்தது போல் தோன்றியது; மீண்டு வந்த பிளாத் 1955ஆம் ஆண்டு ஸ்மித் கல்லூரியிலிருந்து மிக அதிகமான மதிப்பெண் தரத்துடன் பட்டம் பெற்றார். அவர் முன்வைத்த ஆய்வுக் கட்டுரையின் தலைப்பு - ”மாயக் கண்ணாடி - தஸ்தயெவ்ஸ்கியின் இரு புதினங்களில் இருமை பற்றிய ஒரு ஆய்வு” என்பதாகும். பிளாத் ஏற்கத்தக்க அளவில் மீண்டு வருவதாகக் காணப்பட்டது. மேலும், 1955ஆம் ஆண்டு சூன் மாதம் ஸ்மித்திலிருந்து ஹானர்ஸ் பட்டத்தை பெற்றார்.  
பிளாத், கேம்பிரிட்ஜ் பல்கலைக்கழகத்தில் நியூன்ஹாம் கல்லூரியில் சேர ஃபுல் பிரைட் உதவித்தொகை கிடைத்தது. அங்கு தொடர்ந்து தன் கவிதைகளை எழுதியவர், தன் படைப்புகளை மாணவர் செய்தித்தாளான *வார்சிட்டி* யில் பதிப்பிக்கவும் செய்தார். நியூன்ஹாம் கல்லூரியில் பிளாத் இசுரேலிய இலக்கிய ஆய்வாளர் 'டோரத்தியா குரூக்' என்பவருடன் படித்தார்; குரூக் மீது அவருக்கு நல்ல மதிப்பு இருந்தது. தனது முதலாமாண்டு குளிர்கால, வசந்தகால விடுமுறை நாட்களின் போது ஐரோப்பிய கண்டத்தைச் சுற்றிப் பார்த்தார்..
# சில்வியா பிளாத்

## வாழ்க்கை வரலாறு

### இறப்பு

பெப்ரவரி 11, 1963 அன்று பிளாத் தற்கொலை செய்து கொண்டார். இந்நிகழ்வுக்குச் சில வாரங்கள் முன்பு அவரது மருத்துவர் அவருக்கு உளச்சோர்வு எதிர்ப்பு மருந்துகளைத் தந்திருந்தார். பிளாத் இருந்த மனநிலையில் அவரைக் குழந்தைகளுடன் தனித்து விடக் கூடாதென்பதால் அவர்களுடன் வாழ ஒரு செவிலியரையும் ஏற்பாடு செய்திருந்தார். பெப்ரவரி 11 அன்று காலை பணிக்கு வந்த செவிலி, பிளாத் தனது சமையலறையில் இறந்து கிடப்பதைக் கண்டார். பிளாத் தனது மின் அடுப்பில் தலையை நுழைத்து எரிவாயுவைத் திறந்து விட்டிருந்தார். இதனால் கார்பன் மோனாக்சைடு வாயுவினை முகர்ந்து அதன் நச்சுத்தன்மை காரணமாக இறந்திருந்தார். கார்பன் மோனாக்சைடு சமையலறையிலிருந்து தன் குழந்தைகள் இருந்த பிற அறைகளுக்குப் பரவாமலிருக்க கதவிடுக்குகளை ஈரத்துணிகள் கொண்டு அடைத்திருந்தார். அடுத்த நாள் நடந்த காவல்துறை புலனாய்வு அவரது இறப்பு தற்கொலை என உறுதி செய்தது. பிளாத்தின் இறப்பு குறித்த சில சர்ச்சைகள் உருவாகின. அவர் தன்னைத் தானே கொல்வதை நோக்கமாகக் கொள்ளவில்லை எனவும் கூறப்பட்டது. எனினும் காலப்போக்கில் அவரது இறப்பு தற்கொலையே என்பது பரவலாக ஏற்றுக்கொள்ளப்பட்டது.
# சில்வியா பிளாத்

## படைப்புகள்

### இதழ்கள்

பதினோராம் வயதில் நாட்குறிப்பு எழுதுவதைத் துவங்கிய பிளாத் தனது இறப்பு வரையிலும் அதைத் தொடர்ந்தார். சிறுமிப் பருவத்துக்குப் பிறகான அவருடைய நாட்குறிப்புகள், ஸ்மித் கல்லுரியில் முதல் ஆண்டு இளங்கலை மாணவராக இருந்த 1950ஆம் ஆண்டில் துவங்குகிறது. அவை 1980ஆம் ஆண்டில் முதல் முறையாக *தி ஜர்னல்ஸ் ஆஃப் சில்வியா பிளாத்* என்ற பெயரில் பிரான்செஸ் மெக்கால்லோவினால் தொகுத்து வெளியிடப்பட்டன. 1982ஆம் ஆண்டில், ஸ்மித் கல்லூரி பிளாத்தின் மீதமுள்ள நாட்குறிப்புகளை கையகப்படுத்தியபோது அவற்றில் இரண்டை மட்டும் 2013ஆம் ஆண்டு வரை (பிளாத் இறந்து ஐம்பது ஆண்டுகள் வரை) திறக்காது வைத்திருக்க அவரது கணவர் ஹியூக்ஸ் ஏற்பாடு செய்து விட்டார்.  
ஹியூக்ஸ் தனது வாழ்நாளின் கடைசி ஆண்டுகளில் பிளாத்தின் நாட்குறிப்புகளின் முழுமையான பதிப்பினை வெளியிடும் பணியைத் துவங்கினார். 1998ஆம் ஆண்டில், இறப்பதற்கு சில நாட்களுக்கு முன்னர், முன்பு திறக்காது இருக்கச் செய்த இரு நாட்குறிப்புகளைப் பதிப்பிக்கும் தடையினை நீக்கி, முழுப்பதிப்பினை கொண்டுவரும் பணியினை தன் குழந்தைகளிடம் ஒப்படைத்தார். அவர்கள் கரேன் வி.குகில்லிடம் அப்பொறுப்பினை ஒப்படைத்தனர். குகில் டிசம்பர் 1999ஆம் ஆண்டில் தன் தொகுப்புப் பணியை முடித்தார்; 2000ஆம் ஆண்டில் அதனை ஆங்கர் புக்ஸ் நிறுவனம் ”தி அனப்ரிட்ஜ்ட் ஜர்னல்ஸ் ஆஃப் சில்வியா பிளாத்” என்ற பெயரில் வெளியிட்டது. பிளாத்தின் நாட்குறிப்புகளை கையாண்ட விதத்திற்காக ஹியூக்சை விமரிசித்தனர். ஹியூக்ஸ் பிளாத்தின் இறுதி நாட்களைப் பதிவு செய்த நாட்குறிப்பை தன் குழந்தைகள் படிப்பதை விரும்பவில்லையாததால் அதனை அழித்து விட்டதாகப் பதிவு செய்துள்ளார்.
# சில்வியா பிளாத்

## படைப்புகள்

### கவிதைகள்

பிளாத் ஸ்மித் கல்லூரியிலிருந்து பட்டம் பெற்ற ஆண்டில் (1955) *டூ லவ்வர்ஸ் அண்ட் அ பீச்கோம்பர் பை தி ரியல் சீ* என்ற கவிதைக்காக 'கிளாஸ்காக்' பரிசை வென்றார். பிளாத் மனிதப் பேரழிவினை மறைமுகமாக சர்ச்சைக்குரிய விதத்தில் குறிப்பிடுவதற்காக விமரிசித்தனர். அவரது உலக இயல்பிற்கு மாறான இரு பொருள் சொல் ஒப்பீடுகளின் பயன்பாடு இவரது கவிதைகளில் காணப்பட்டது. அவரது படைப்புகளை ஆன் செக்ஸ்டன், டபிள்யூ.டி. ஸ்னோட்கிராஸ் மற்றும் பிற பாவ மன்னிப்புத் தொனி கவிஞர்களின் படைப்புகளுடன் ஒப்பிட்டுத் தொடர்புப்படுத்துகிறார்கள். பிளாத்தின் முதல் கவிதை நூல் *கலோசஸ்* விமரிசகர்களின் பரவலான வரவேற்பைப் பெற்றது. அவரது பின்னாளைய படைப்புக்களில் தாராளமாகப் பாயும் கற்பனை, ஆழத்துடன் ஒப்பிடும் போது "கலோஸஸ்" ஏதோ ஒரு வகையில் தடுமாறும் மரபு அடிப்படையிலான படைப்பாக இருந்தது.  
*ஏரியலில்* காணப்படும் கவிதைகள் அவரது முன்னாளைய படைப்புக்களிலிருந்து விலகி தனிப்பட்டக் கவிதைத் தளங்களுக்கு அதிகமாகச் சென்றதைக் குறித்தன. இந்த மாற்றத்தில் லோவெல்லின் ”பாவமன்னிப்புக் கவிதைப்" பாணியின் தாக்கம் உள்ளது. பிளாத் இறப்பதற்கு முன் அளித்த பேட்டி ஒன்றில் லோவெல்லின் *லைஃப் ஸ்டடீஸ்* தனது படைப்புகளில் தாக்கம் ஏற்படுத்தியதாகக் குறிப்பிட்டார். 1982ஆம் ஆண்டில் *தி கலெக்டட் போயம்ஸ்* தொகுப்புக்காகப் புலிட்சர் பரிசை வென்றார். இதன் மூலம் இறந்த பிறகு புலிட்சர் விருதை வென்ற முதல் கவிஞரானார்.
# சில்வியா பிளாத்

## படைப்புகள்

### டெட் ஹியூக்ஸ் சர்ச்சை

பிளாத் இறந்த போது சட்டப்படி ஹியூக்ஸ் அவரது கணவராக இருந்தபடியால், பிளாத்தின் சொத்துகள் அனைத்துக்கும் அவரே வாரிசானார். பிளாத்தின் நாட்குறிப்புகளுள் ஒன்றை அழித்தது, ஒன்றைத் தொலைத்தது, சிலவற்றை 2013 வரை வெளியிடக் கூடாது என்று தடை விதித்தது போன்ற அவரது செயல்கள் சர்ச்சைகளை உருவாக்கின. பிளாத்தின் நூல்கள் விற்பனையிலிருந்து வரும் வருவாயை அவர் சொந்த நலனுக்காகப் பயன்படுத்துகிறார் என்ற சர்ச்சைகளும் எழுந்துள்ளன. (அந்த வருவாய் ஃபிரைடா மற்றும் நிக்கோலசின் பராமரிப்புக்காக நிறுவப்பட்ட அறக்கட்டளையால் நிருவகிக்கப்படுகின்றது). பிளாத் இறந்து வெகுநாட்களுக்கு அவருடன் கொண்டிருந்த உறவு பற்றி ஹியூக்ஸ் வெளிப்படையாக ஒன்றும் சொல்லவில்லை. 1998 க்குப்பிறகு தங்கள் இருவருக்கிடையேயான உறவு பற்றி தான் எழுதிய 88 கவிதைகளை *பர்த்டே லெட்டர்ஸ்* என்ற கவிதைத் தொகுப்பாக வெளியிட்டார்.
# சில்வியா பிளாத்

## நூல்விவரத் தொகுப்பு

### கவிதை

- *தி கலோசஸ் அண்ட் தி அதர் போயம்ஸ் * (1960)
- ஏரியல் (1965), கவிதைகளான "டூலிப்ஸ்", "டாடி", "ஏரியல்", "லேடி லாசருஸ்" மற்றும் "தி ம்யூனிச் மன்னெகுயின்ஸ்"
- *த்ரி வுமன்: அ மோனோலாக் ஃபார் திரீ வாய்சஸ்* (1968)
- *கிராசிங் தி வாட்டர்* (1971)
- *விண்டர் ட்ரீஸ்* (1971)
- *தி கலெக்டெட் போயம்ஸ்* (1981)
- *செலக்டட் போயம்ஸ்* (1985)
- *பிளாத்: கவிதைகள்* (1998)
# சில்வியா பிளாத்

## நூல்விவரத் தொகுப்பு

### உரைநடை

- *தி பெல் ஜார்* (1963), "விக்டோரியா லூகாஸ்" என்ற புனைப்பெயரின் கீழ்.
- *லெட்டர்ஸ் ஹோம்* (1975)
- *ஜானி பேனிக் அண்ட் தி பைபிள் ஆஃப் ட்ரீம்ஸ்* (1977)
- *தி ஜர்னல் ஆஃப் சில்வியா பிளாத்* (1982)
- *தி மேஜிக் மிர்ரர்* (1989), பிளாத்தின் ஸ்மித் கல்லூரி முதுகலைப் பட்ட ஆய்வறிக்கை.
- *தி அன்பிரிட்ஜ்ட் ஜர்னல்ஸ் ஆஃப் சில்வியா பிளாத்* , கரேன் வி. குகில் (2000)
# சில்வியா பிளாத்

## நூல்விவரத் தொகுப்பு

### ஒலிப்பதிவு கவிதை வாசிப்புக்கள்

- *சில்வியா பிளாத் ரீட்ஸ்* , ஹார்ப்பர் ஆடியோ 2000
# சில்வியா பிளாத்

## நூல்விவரத் தொகுப்பு

### சிறார் புத்தகங்கள்

- *தி பெட் புக்* (1976)
- *தி டஸ் நாட் மேட்டர் சூட்* (1996)
- *கலெக்டட் சில்ரன் ஸ்டோரீஸ்* (இங்கிலாந்து, 2001)
- *மிஸ்ஸெர்ஸ். செர்ரீ'ஸ் கிச்சன்* (2001)
# லிசா குட்ரோ

**லிசா வி. குட்ரோ** (1963 ஆம் ஆண்டு ஜூலை 30 ஆம் தேதி பிறந்தார்) ஒரு அமெரிக்க நடிகையாவார். இவர், தொலைக்காட்சி நிகழ்ச்சியான *ஃப்ரெண்ட்ஸ்* என்ற நகைச்சுவை நிகழ்ச்சியில் போப் பஃபே என்ற இவரது பாத்திரத்திற்காக சிறப்பாக அறியப்படுகிறார். திரைப்படம் மற்றும் தொலைக்காட்சியில் இவரது பணிக்காக எம்மி விருது மற்றும் இரண்டு ஸ்க்ரீன் ஆக்டர்ஸ் கில்ட் விருதுகள் உள்ளிட்ட விருதுகளை வென்றுள்ளார்.
# லிசா குட்ரோ

## ஆரம்பகால வாழ்க்கை

லிசா வி. குட்ரோ கலிபோர்னியாவில் உள்ள என்சினோவில் பயண முகவரான நேத்ரா எஸ்., மற்றும் மருத்துவரான டாக்டர் லீ என். குட்ரோ (1933 ஆம் ஆண்டு பிறந்தவர்) இருவருக்கும் மகளாகப் பிறந்தார். இவர் ஒரு உயர்-நடுத்தர-வகுப்பு ஜேவிஷ் குடும்பத்தில் பிறந்தார். இவருக்கு ஹெலின் மர்லா (1960 ஆம் ஆண்டு பிறந்தவர்) என்ற அக்காவும், நரம்பியல் வல்லுநரான டேவிட் பி. குட்ரோ (1957 ஆம் ஆண்டு பிறந்தவர்) என்ற மூத்த சகோதரரும் உள்ளனர். இவர் இசையமைப்பாளர்/இயக்குனரான ஹெரால்ட் ஃபர்பெர்மனின் உறவினர் ஆவார். சிறுவயதில் இருந்தே இடது-கை பழக்கம் உள்ளவரான இவர் கிட்டார் இசைகளைக் கற்றார். 1979 ஆம் ஆண்டில் இவருக்கு 16 வயதிருக்கையில் நாசியமைப்பு செய்து கொண்டார். இதைப் பற்றிக் கூறுகையில் முதலில் அவருக்கு "கொக்கிப் போன்ற மூக்கு" இருந்ததாகவும் அதன் புதிய தோற்றம் குறிப்பிடத்தக்க வகையில் சிறியதாக இருப்பதாகவும் குறிப்பிட்டார்.  
கலிபோர்னியாவில் உள்ள டார்ஜானாவில் உள்ள போர்டாலா நடுநிலைப் பள்ளியில் கல்வி பயின்ற பிறகு கலிபோர்னியாவில் உள்ள உட்லாண்ட் ஹில்ஸில் உள்ள டாஃப்ட் உயர்நிலைப் பள்ளியில் பட்டம் பெற்றார். இவரது தந்தையின் வழியைத் தொடர்வதற்காக அவரது தலைவலிப் பற்றிய ஆராய்ச்சியைக் கருத்தில் கொண்டு வாசர் கல்லூரியில் இருந்து உயிரியலில் பட்டம் (B.S.) பெற்றார். இவரது ஆர்வம் நடிப்பினுள் மாறிக்கொண்டிருக்கையில் குட்ரோ எட்டு ஆண்டுகள் இவரது தந்தையின் பணியாளராக பணிபுரிந்தார். இதன் மூலம் இவரது தந்தையின் ஆய்வில் இடது கைப் பழக்கமுடைய தனிநபர்களின் ஒத்த இயல்புகளை ஒப்பிட்டு தலைவலிகளை பற்றிய ஆராய்ச்சி அனுபவத்தை குட்ரோ பெற்றார்.